LJUBAV

Srce je život,

a možda i cvijet.

Cvijet je

velik,

crven

i

lijep.

Srcem se možete

zaljubiti i

zacrvenjeti …

… kao ja!

Lijepo je

kad srcem

možeš osvojiti …

*Marina Marinović, 5. razred*

CVIJET

Jedan se dječak zaljubio

u curu

i

dao joj je cvijet.

Ona se zaljubila

u njega

i

pružila mu je cijeli svijet.

*Bepo Puljević, 5. razred*

MOJA LJUBAV

Moj je život toplina i sreća.

Moj je život sva ljubav na zemlji.

Svi su sretni kad ste i vi sretni.

A ja sam sretan

kad sam zaljubljen,

jer lijepo je voljeti.

*Lorenco Borić, 5. razred*

LJUBAV

Ovo je priča o dječaku Ivanu koji se zaljubio u djevojčicu Maju. Ona je imala dugu smeđu kosu. Ivan joj je iznenada darovao bombonijeru u obliku srca i jedan prekrasan cvijet. Maja je bila sretna. Od tada bi se Ivan zacrvenio kad god bi ju vidio. Htio je da ga Maja primijeti i to mu je uspjelo. Vidio je to na njenom licu.

*Lora Jerković, 5. razred*

LJUBAV

U mom srcu ima mjesta za svakog čovjeka.

Čarobna je ta toplina koja me grije,

sreća koja je u meni i ne da se izgurati.

Ljubav me čuva i ne da mi mira.

*Paola Petričević, 5. razred*

IMA JEDNA CURA

Ima jedna cura,

lijepa je kao cvijet.

Ona voli mene,

ja volim nju.

Zbog te naše ljubavi

luckast je cijeli svijet.

*Roko Puljević, 5. razred*

DJEVOJČICA S CVIJETOM U KOSI

Jednoga dana u knjižari sam ugledao lijepu djevojčicu. Imala je cvijet u kosi. Obrazi su joj bili crveni. Bila je vesela, simpatična i jako lijepa. Kad je ona otišla, kupio sam knjigu. Djevojčicu više nikada nisam vidio, ali je sa mnom svaki put kada otvorim i čitam tu knjigu.

*Mateo Jakić, 5. razred*

KAD SE ZALJUBIŠ …

Kad se zaljubiš,

crven si u licu,

veseo i radostan.

Neki će pomisliti da si pomalo lud,

nema veze – zaljubljen si

i neka to cijeli svijet zna.

Nemoj se sramiti,

osvoji je, zavedi…

Voli je dok sreća traje

jer to je tajna

našega života.

*Ana Talijančić, 5. razred*

OBIČNA LJUBAVNA PRIČA

Jednom davno jedan dječak se zagleda i zaljubi u krasnu djevojčicu. Srce mu je odmah počelo kucati sto na sat. Cijeli se zacrvenio. Ona je imala najveće oči na svijetu i lijepu dugu smeđu kosu. Htio ju je osvojiti i ljubav joj darovati. Ona mu je odmah prišla i tako su se upoznali. Dječak je shvatio da je neće lako osvojiti. Brzo je ubrao cvijet i pružio joj ga je. Ona je bila jako sretna. Dogodila se ljubav na prvi pogled.

*Tomo Šulenta, 5. razred*